Document ID: 31999R2081

KOMMISSIONENS FORORDNING (EF) Nr. 2081/1999
af 30. september 1999
om fastsættelse af den endelige støtte for citroner for produktionsåret 1998/1999
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2202/96 af 28. oktober 1996 om en støtteordning for producenter af visse citrusfrugter(1), ændret ved forordning (EF) nr. 858/1999(2), særlig artikel 6, og
ud fra følgende betragtninger:
(1) Der er i artikel 5, stk. 1, i forordning (EF) nr. 2202/96 fastsat en forarbejdningstærskel for citroner på 444000 tons; i samme artikel 5 er det i stk. 2 fastsat, at for hvert produktionsår vurderes overskridelsen af tærsklen på grundlag af gennemsnittet af de mængder der i de sidste tre produktionsår, herunder det igangværende produktionsår, er forarbejdet med støtte; i samme artikel 5 er det i stk. 3 fastsat, at når der konstateres en overskridelse, nedsættes den støtte, der er fastsat for det igangværende produktionsår i bilaget til nævnte forordning, med 1 % for hver overskridelsestranche på 4440 tons;
(2) medlemsstaterne har i forbindelse med artikel 22, stk. 1, litra b) i Kommissionens forordning (EF) nr. 1169/97 om gennemførelsesbestemmelser til Rådets forordning (EF) nr. 2202/96 om en støtteordning for producenter af visse citrusfrugter(3), senest ændret ved forordning (EF) nr. 1082/1999(4), givet meddelelse om, hvilke mængder citroner der blev leveret til forarbejdning i produktionsåret 1998/1999 i forbindelse med forordning (EF) nr. 2202/96; på grundlag af disse data og de mængder, der blev forarbejdet med støtte i produktionsårene 1996/1997 og 1997/1998, blev der konstateret en overskridelse på 197040 tons af forarbejdningstærsklen; de støttebeløb for citroner, der er fastsat i bilaget til forordning (EF) nr. 2202/96 for produktionsåret 1998/1999, skal derfor nedsættes med 44 %;
(3) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -
UDSTEDT FØLGENDE FORORDNING:
Artikel 1
For produktionsåret 1998/1999 nedsættes de støttebeløb, der er fastsat i hver tabel i bilaget til forordning (EF) nr. 2202/96 for citroner, med 44 %.
Ved udbetalingen af denne støtte tages der højde for det forskud på støtten, der allerede er udbetalt efter artikel 15 i forordning (EF) nr. 1169/97.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. september 1999.

Labels: 17
19
6